Jair Lapid

Jair LAPID, , (naskiĝis la 5-an de novembro 1963 en Tel Avivo) estas israela politikisto de la partio Jeŝ Atid ("Estas Estonteco"). Li estas la ĉefministro de Israelo ekde la 1-an de julio 2022.

Lapid estas la fondinto kaj partia gvidanto de Jeŝ Atid. Ekde 2013 li estis parlamentano ĉe la Kneset kaj fariĝis ministro pri financoj en la tria registaro de Netanjahu de 2013 ĝis 2014.

En 2020 li fariĝis la gvidanto de la opozicio, kaj en 2021 li sukcesis formi la registaron kaj fariĝis kaj la sinsekva ĉefministro de Israelo kaj ministro pri eksteraj aferoj en la tiel nomata Bennett-Lapid-registaro.

Antaŭ sia politika kariero li laboris kiel aktoro, ĵurnalisto, komerca kaj televida prezentisto. Li ankaŭ verkis plurajn librojn.

Jair Lapid estas la filo de publicisto, ĵurnalisto kaj politikisto Tommy Lapid kaj dramisto kaj romanisto Ŝulamit Lapid.

Vidu ankaŭ
 Benny Gantz

 Aliaj retejoj 


Kategorio:Israelaj politikistoj
Kategorio:Ĉefministroj de Israelo
Kategorio:Israelaj televidaktoroj
Kategorio:Israelaj ĵurnalistoj
Kategorio:Israelaj porinfanaj verkistoj
Kategorio:Israelaj ministroj